सफाई नहीं होने से बीमारियां फैलने की आशंका
भीलवाड़ा | वार्डनंबर 38 में नालियों की नियमित रूप से साफ-सफाई नहीं होने से क्षेत्र में बीमारियां फैलने की आशंका है। वार्ड वासी राजेश छीपा ने यह जानकारी देते हुए बताया कि सफाई के अभाव में मच्छर पैदा हो रहे हैं। लोगों का अपने घरों के बाहर बैठना भी दूभर हो रहा है। नालियों की गहराई कई जगह 3-3 फीट तक है। जिससे पानी भरा रहता है। आदर्श नगर में गोशाला के पास कई जगह नाली टूट चुकी है। मरम्मत नहीं करने से गंदा पानी सड़क पर फैल रहा है। वार्ड निवासियों ने नगर परिषद से क्षेत्र की समस्याएं हल करने की मांग की है।
भीलवाड़ा. आदर्श नगर स्थित शिवम वाटिका मार्ग पर नाली की सफाई करते कॉलोनी के लोग।
hin_Deva hin_Deva bho_Deva